b'\n_START_ARTICLE_\nRen\xc3\xa9 Sansoni\n_START_SECTION_\n\xc5\xbdivljenje\n_START_PARAGRAPH_\nOsnovno \xc5\xa1olo je najprej obiskoval v podru\xc5\xbeni\xc4\x8dni \xc5\xa1oli Mav\xc4\x8di\xc4\x8de (1992\xe2\x80\x931995), nato v O\xc5\xa0 Simona Jenka, Smlednik (1995\xe2\x80\x93 1998). Zadnji dve leti (1998\xe2\x80\x932000) je obiskoval na novo zgrajeno O\xc5\xa0 Orehek. Tedaj je tudi izdal svojo prvo knjigo._NEWLINE_Leta 2000 se je vpisal na Gimnazijo \xc5\xa0entvid, kjer je bil zelo dejaven. Ve\xc4\x8d svojih prispevkov je objavil v raznih \xc5\xa1olskih glasilih. Gimnazijo je zaklju\xc4\x8dil leta 2004. \xc5\xa0tudij je nadaljeval na Filozofski fakulteti v Ljubljani, smer bibliotekarstvo in informatika. Tam je objavil ve\xc4\x8d svojih prispevkov v glasilu \xc5\xa0tubidu, nato pa je kasneje svoj \xc5\xa1tudij dokon\xc4\x8dal v \xc4\x8disto drugih vodah in tako diplomiral na Fakulteti za varnostne vede, smer informacijska varnost._NEWLINE_Leta 1999 je nastopil na Radiu Kranj v oddaji Mladi talenti. Njegovemu intervjuju so sledili dogovori z O\xc5\xa0 Orehek, da bi izdal pesni\xc5\xa1ko zbirko. Ajda Toma\xc5\xbein je zbirki dodala ilustracije. V letih 2000\xe2\x80\x932007 se je v pisanju poezije posvetil bolj ljubezenskim temam, saj je bil v tem obdobju zanj \xc4\x8das sprememb. Pisati je za\xc4\x8del tudi v angle\xc5\xa1kem in nem\xc5\xa1kem jeziku ter obenem izpopolnil in nadgradil svoj slog pisanja.'